CELEX: 32010R1100
Language: lv
Date: 2010-11-26 00:00:00
Title: Komisijas Regula (ES) Nr. 1100/2010 ( 2010. gada 26. novembris ), ar ko 2010./2011. tirdzniecības gadā atkāpjas no Regulas (EK) Nr. 891/2009 attiecībā uz ievedmuitas nodokļiem CXL koncesiju cukuram ar kārtas numuriem 09.4317, 09.4318, 09.4319 un 09.4320

27.11.2010   
            
            
               LV
            
            
               Eiropas Savienības Oficiālais Vēstnesis
            
            
               L 312/14
            
         KOMISIJAS REGULA (ES) Nr. 1100/2010
   (2010. gada 26. novembris),
   ar ko 2010./2011. tirdzniecības gadā atkāpjas no Regulas (EK) Nr. 891/2009 attiecībā uz ievedmuitas nodokļiem CXL koncesiju cukuram ar kārtas numuriem 09.4317, 09.4318, 09.4319 un 09.4320
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 144. panta 1. punktu un 187. pantu saistībā ar 4. pantu,
   tā kā:
   
               (1)
            
            
               Kopš 2010./2011. tirdzniecības gada sākuma cukurniedru jēlcukura cenas pasaules tirgū ir bijušas pastāvīgi augstas. Pasaules tirgus cenu prognozes, pamatojoties uz Ņujorkas biržas cukura nākotnes piegādes cenām 2011. gada martā, maijā un jūlijā, norāda par turpmāku pastāvīgi augstu pasaules tirgus cenu.
            
         
               (2)
            
            
               2010./2011. tirdzniecības gadam prognozētā ES cukura bilance atklāj negatīvu atšķirību 0,2 miljonu tonnu apmērā starp izmantošanu un apjomu, kādam jābūt pieejamam. Kumulētā negatīvā atšķirība starp pieejamību un izmantošanu pēdējos divos tirdzniecības gados, kas aplēsta 0,6 miljonu tonnu apmērā, kas varētu izraisīt viszemāko pārpalikušo krājumu līmeni kopš 2006. gada reformas īstenošanas. Turpmāks importa iztrūkums rada draudus, ka var tikt pārtraukta piegādes pieejamība Eiropas Savienības cukura tirgum un var palielināt ES iekšējā tirgus cukura cenu.
            
         
               (3)
            
            
               Saskaņā ar Komisijas 2009. gada 25. septembra Regulu (EK) Nr. 891/2009, ar ko atver dažas Kopienas tarifu kvotas cukura nozarē un paredz to pārvaldību (2), CXL koncesiju cukura ar kārtas numuriem 09.4317, 09.4318, 09.4319 un 09.4320 importa kvotas likme ir EUR 98 par tonnu. Ņemot vērā cukurniedru jēlcukurā augstās cenas pasaules tirgū, cukurniedru jēlcukura importēšana rafinēšanai ar kvotas likmi EUR 98 par tonnu kļūst ekonomiski neizdevīga un rada draudus pārtraukt piegādes pieejamību Eiropas tirgū.
            
         
               (4)
            
            
               Ņemot vērā, ka minētais stāvoklis varētu turpināties, kvotas likme EUR 98 par tonnu atlikušajam 2010./2011. tirdzniecības gadam laikposmam ir jāatsauc. Attiecīgi ir lietderīgi ieinteresētājiem uzņēmējiem dot iespēju no 2010. gada 1. decembra līdz 2011. gada 31. augustam iesniegt licenču pieteikumu CXL koncesijai ar ievedmuitas nodokļa nulles likmi.
            
         
               (5)
            
            
               Importa licences, kas CXL kvotām izdotas pirms 2010. gada 1. decembra, ir spēkā saskaņā ar pieteikuma iesniegšanas laikā piemērojamiem nosacījumiem. Tomēr, lai aizsargātu saņēmēju tiesisko paļāvību, attiecīgajiem uzņēmējiem ir jābūt iespējai atdot kompetentajai iestādei neizmantotās vai daļēji izmantotās importa licences, nenosakot Regulas (EK) Nr. 891/2009 15. panta 1. punktā paredzēto naudas sodu.
            
         
               (6)
            
            
               Lauksaimniecības tirgu kopīgās organizācijas pārvaldības komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   1.   Atkāpjoties no Regulas (EK) 891/2009 3. panta 1. punkta un 10. panta otrās daļas, ievedmuitas nodokli CXL koncesiju cukuram ar kārtas numuriem 09.4317, 09.4318, 09.4319 un 09.4320 līdz 2011. gada 31. augustam samazina līdz nulles likmei.
   2.   CXL koncesiju cukuram līdz 2010. gada 1. decembrim izdotās licences var turpināt izmantot saskaņā ar šo licenču pieteikuma iesniegšanas laikā spēkā esošajiem nosacījumiem. Pretējā gadījumā tās var atdot, šādā gadījumā Regulas (EK) Nr. 891/2009 15. panta 1. punktā paredzēto naudas sodu nepiemēro.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2010. gada 1. decembra.
   Šīs regulas darbības termiņš beidzas 2011. gada 31. augustā.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 26. novembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.
   
      (2)  OV L 254, 26.9.2009., 82. lpp.